NARIADENIE KOMISIE ES č. 2121/2004
z 13. decembra 2004,
ktorým sa mení a dopĺňa nariadenie (ES) č. 1727/1999, ktoré stanovuje určité podrobné pravidlá na uplatňovanie nariadenia Rady (EHS) č. 2158/92 o ochrane lesov Spoločenstva pred požiarmi a nariadenie (ES) č. 2278/1999 stanovujúce niektoré podrobné pravidlá na uplatňovanie nariadenia Rady (EHS) č. 3528/86 o ochrane lesov Spoločenstva pred atmosferickým znečistením
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2152/2003 zo 17. novembra 2003, týkajúce sa monitorovania lesov a environmentálnych interakcií v Spoločenstve (1), a najmä na jeho článok 14 ods. 5,
keďže:
(1)
Nariadenie (ES) č. 2152/2003 sa uplatňuje od 1. januára 2003 a predstavuje základ, ktorý umožňuje v rámci integrovaného prístupu pokračovať v opatreniach, ktoré boli predtým vykonané podľa nariadenia Rady (EHS) č. 3528/86 zo 17. novembra 1986 o ochrane lesov Spoločenstva pred atmosferickým znečistením (2). Okrem toho sa prijalo nariadenie (ES) č. 2152/2003 s cieľom pokračovať v monitorovaní lesov v súvislosti s atmosferickým znečistením a lesnými požiarmi (3) a sledovať ďalší vývoj systému v budúcnosti s cieľom riešiť nové otázky týkajúce sa životného prostredia, ktoré sú podstatné pre Spoločenstvo.
(2)
Článok 8 ods. 1 nariadenia (ES) č. 2152/2003 stanovuje, že činnosti podľa článkov 4, 5, 6 ods. 2 a 3 a 7 ods. 2 nariadenia sa vykonávajú v rámci národných programov, ktoré členské štáty vypracúvajú na obdobie dvoch rokov. Podľa článku 8 ods. 5 Komisia na základe predložených národných programov alebo na základe akýchkoľvek schválených úprav týchto národných programov rozhoduje o finančných príspevkoch na oprávnené výdavky.
(3)
Článok 14 ods. 1 nariadenia (ES) č. 2152/2003 vyžaduje od členských štátov, aby vymenovali orgány zodpovedné za správu činností, ktoré sú súčasťou schválených národných programov. Uvedené nariadenie tak výslovne deleguje vykonávacie úlohy na vnútroštátne orgány.
(4)
Z dôvodu neexistencie nariadenia Komisie, ktorým sa ustanovujú podrobné pravidlá vykonávania nariadenia (ES) č. 2152/2003, sa ustanovenia nariadení Komisie (EHS) č. 1696/87 z 10. júna 1987, ktoré stanovuje určité podrobnejšie vykonávacie pravidlá k nariadeniu Rady (EHS) č. 3528/86 o ochrane lesov Spoločenstva pred dôsledkami znečistenia ovzdušia (zisťovanie, sieť, správy) (4), (ES) č. 804/94 z 11. apríla 1994 stanovujúce určité podrobné pravidlá uplatňovania nariadenia Rady (EHS) č. 2158 o informačných systémoch pre lesné požiare (5), (ES) č. 1091/94 z 29. apríla 1994 ustanovujúce určité podrobné pravidlá pre vykonávanie nariadenia Rady (EHS) č. 3528/86 o ochrane lesov Spoločenstva pred znečisťovaním ovzdušia (6), (ES) č. 1727/1999 (7) a (ES) č. 2278/1999 (8) stále uplatňujú, pokiaľ nie sú nezlučiteľné s nariadením (ES) č. 2152/2003.
(5)
Určité ustanovenia nariadení (ES) č. 1727/1999 a (ES) č. 2278/1999 by sa však mali zosúladiť s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (9), najmä na jeho článok 54 ods. 2 písm. c) a jeho článok 56, a nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (10).
(6)
Predchádzajúca analýza odhalila, že delegovanie úloh súvisiacich s plnením rozpočtu v súlade s článkom 54 ods. 2 písm. c) nariadenia (ES, Euratom) č. 1605/2002 na vnútroštátne orgány verejnoprávnej alebo súkromnoprávnej povahy spĺňa požiadavky riadneho finančného hospodárenia a zabezpečuje súlad so zásadou nediskriminácie, ako aj rozpoznateľnosť opatrenia Spoločenstva.
(7)
Kritériá na výber orgánov, ktoré môžu členské štáty vymenovať podľa nariadenia (ES) č. 2152/2003, by sa mali doplniť do nariadení (ES) č. 1727/1999 a (ES) č. 2278/1999 spolu s ustanoveniami zabezpečujúcimi súlad s požiadavkami riadneho finančného hospodárenia, ako aj úplné dodržiavanie zásad nediskriminácie a transparentnosti.
(8)
Nariadenia (EHS) č. 1727/1999 a (ES) č. 2278/1999 by sa preto mali zodpovedajúcim spôsobom zmeniť a doplniť.
(9)
Opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO NARIADENIE:
Článok 1
Do nariadenia (ES) č. 1727/1999 sa vkladá tento článok 2a:
„Článok 2a
1. Príslušné orgány vymenované členskými štátmi podľa článku 14 nariadenia Európskeho parlamentu a Rady (ES) č. 2152/2003 (11) na účely riadenia činností, ktoré sú súčasťou schválených národných programov, dodržiavajú pravidlá ustanovené v nariadení Rady (ES, Euratom) č. 1605/2002 (12) a v nariadení Komisie (ES, Euratom) č. 2342/2002 (13), ako aj ustanovenia stanovené v tomto nariadení.
2. Najmä orgány uvedené v odseku 1, ďalej len „príslušné orgány“ spĺňajú aspoň tieto kritériá:
a)
sú vnútroštátnymi orgánmi verejnoprávnej povahy alebo súkromnoprávnymi subjektami s verejnoprospešným poslaním, pokiaľ sa riadia právom jedného z členských štátov;
b)
ponúkajú dostatočné finančné záruky, ktoré pokiaľ možno vydal verejný orgán, najmä pokiaľ ide o úplné vymáhanie čiastok, ktoré sa majú vyplatiť Komisii;
c)
vykonávajú svoju činnosť v súlade s požiadavkami riadneho finančného hospodárenia;
d)
zabezpečujú transparentnosť operácií uskutočňovaných v súlade s článkami 56 ods. 1 písm. a) až e) nariadenia (ES, Euratom) č. 1605/2002.
3. Okrem splnenia kritérií stanovených v odseku 2 poskytnú súkromnoprávne subjekty uvedené v písmene a) uvedeného odseku dôkaz:
a)
o svojej technickej a profesionálnej spôsobilosti prostredníctvom dokladov o vzdelaní a o profesionálnej kvalifikácií členov vedenia;
b)
o svojej hospodárskej a finančnej spôsobilosti prostredníctvom zodpovedajúcich bankových výpisov alebo dôkazu o príslušnom poistení zodpovednosti za škodu alebo o štátnej záruke, alebo prostredníctvom súvah alebo častí súvah aspoň za posledné dva účtovné roky, v prípade, že podľa obchodného práva krajiny, v ktorej má subjekt sídlo, si vyžaduje ich zverejnenie;
c)
o svojej právomoci na vykonávanie úloh súvisiacich s plnením rozpočtu vyplývajúcej z vnútroštátneho práva, napr. prostredníctvom dokladov o členstve v profesných združeniach alebo o zápise v obchodnom registri, alebo prostredníctvom miestoprísažného vyhlásenia alebo potvrdenia, členstva v špecifickej organizácií, výslovného splnomocnenia alebo zápisu v registri platcov DPH;
d)
o tom, že sa nenachádzajú v jednej zo situácií uvedených v článkoch 93 a 94 nariadenia (ES) č. 1605/2002.
4. Komisia uzavrie dohodu s príslušnými orgánmi v súlade s článkami 56 nariadenia (ES, Euratom) č. 1605/2002 a článkami 35 a 41 nariadenia (ES, Euratom) č. 2342/2002.
5. Príslušné orgány vykonávajú pravidelné kontroly s cieľom zabezpečiť správne vykonávanie opatrení, ktoré sa majú financovať podľa nariadenia (ES) č. 2152/2003. Prijmú primerané opatrenia, aby sa zabránilo nezrovnalostiam a podvodu a aby sa v prípade potreby začalo trestné stíhanie s cieľom vymáhať ušlé, neoprávnene vyplatené alebo nesprávne použité finančné prostriedky.
6. Príslušné orgány poskytujú Komisii všetky informácie, o ktoré požiada. Komisia môže preskúmať ich doklady a na mieste vykonávať kontroly ich existencie, opodstatnenosti a riadnej činnosti v súlade s ich pravidlami riadneho finančného hospodárenia.
7. Príslušné orgány sú sprostredkovateľmi, ktorým sa vypláca príspevok Spoločenstva, a uchovávajú účty a záznamy o príjme a vyplatení uvedeného príspevku na podporu národných programov, vrátane všetkých faktúr a rovnocenných dokladov na podporu priamych a nepriamych nákladov programu.“
Článok 2
Do nariadenia (ES) č. 2278/1999 sa vkladá tento článok 2a:
„Článok 2a
1. Príslušné orgány vymenované členskými štátmi podľa článku 14 nariadenia Európskeho parlamentu a Rady (ES) č. 2152/2003 (14) na účely riadenia činností, ktoré sú súčasťou schválených národných programov, dodržiavajú pravidlá ustanovené v nariadení Rady (ES, Euratom) č. 1605/2002 (15) a v nariadení Komisie (ES, Euratom) č. 2342/2002 (16), ako aj ustanovenia stanovené v tomto nariadení.
2. Najmä orgány uvedené v odseku 1, ďalej len „príslušné orgány“, spĺňajú aspoň tieto kritériá:
a)
sú vnútroštátnymi orgánmi verejnoprávnej povahy alebo súkromnoprávnymi subjektami s verejnoprospešným poslaním, pokiaľ sa riadia právom jedného z členských štátov;
b)
ponúkajú dostatočné finančné záruky, ktoré pokiaľ možno vydal verejný orgán, najmä pokiaľ ide o úplné vymáhanie čiastok, ktoré sa majú vyplatiť Komisii;
c)
vykonávajú svoju činnosť v súlade s požiadavkami riadneho finančného hospodárenia;
d)
zabezpečujú transparentnosť operácií uskutočnených v súlade s článkami 56 ods. 1 písm. a) až e) nariadenia (ES, Euratom) č. 1605/2002.
3. Okrem splnenia kritérií stanovených v odseku 2 orgány súkromnoprávnej povahy uvedené v písmene a) uvedeného odseku poskytnú dôkaz:
a)
o svojej technickej a profesionálnej spôsobilosti prostredníctvom dokladov o vzdelaní a o profesionálnej kvalifikácií členov vedenia;
b)
o svojej hospodárskej a finančnej spôsobilosti prostredníctvom zodpovedajúcich bankových výpisov alebo dôkazu o príslušnom poistení zodpovednosti za škodu alebo o štátnej záruke, alebo prostredníctvom súvah alebo častí súvah aspoň za posledné dva účtovné roky, v prípade, že podľa obchodného práva krajiny, v ktorej má subjekt sídlo, si vyžaduje ich zverejnenie;
c)
o svojej právomoci na vykonávanie úloh súvisiacich s plnením rozpočtu vyplývajúcej z vnútroštátneho práva, napr. prostredníctvom dokladov o členstve v profesných združeniach alebo o zápise v obchodnom registri, alebo miestoprísažného vyhlásenia alebo potvrdenia, členstva v špecifickej organizácií, výslovného splnomocnenia alebo zápisu v registri platcov DPH;
d)
o tom, že sa nenachádzajú v jednej zo situácií uvedených v článkoch 93 a 94 nariadenia (ES) č. 1605/2002.
4. Komisia uzavrie dohodu s príslušnými orgánmi v súlade s článkami 56 nariadenia (ES, Euratom) č. 1605/2002 a článkami 35 a 41 nariadenia (ES, Euratom) č. 2342/2002.
5. Príslušné orgány vykonávajú pravidelné kontroly s cieľom zabezpečiť správne vykonávanie opatrení, ktoré sa majú financovať podľa nariadenia (ES) č. 2152/2003. Prijmú primerané opatrenia, aby sa zabránilo nezrovnalostiam a podvodu a aby sa v prípade potreby začalo trestné stíhanie s cieľom vymáhať ušlé, neoprávnene vyplatené alebo nesprávne použité finančné prostriedky.
6. Príslušné orgány poskytujú Komisii všetky informácie, o ktoré požiada. Komisia môže preskúmať ich doklady a na mieste vykonávať kontroly ich existencie, opodstatnenosti a riadnej činnosti v súlade s ich pravidlami riadneho finančného hospodárenia.
7. Príslušné orgány sú sprostredkovateľmi, ktorým sa vypláca príspevok Spoločenstva, a uchovávajú účty a záznamy o príjme a vyplatení uvedeného príspevku na podporu národných programov, vrátane všetkých faktúr a rovnocenných dokladov na podporu priamych a nepriamych nákladov programu.“
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 13. decembra 2004